turjo4nis/wikipedia-bn-dump-20250701 huggingface dataset:
২০১৫ নিউজিল্যান্ড মহিলা ক্রিকেট দলের ভারত সফর

নিউজিল্যান্ড মহিলা ক্রিকেট দল পূর্ব-নির্ধারিত সময়সূচী মোতাবেক ২৮ জুন থেকে ১৫ জুলাই পর্যন্ত ভারত সফর করে। সফরে দলটি ভারত মহিলা ক্রিকেট দলের বিপক্ষে পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়। এছাড়াও দলটি ভারত এ মহিলা দলের বিপক্ষে একটি প্রস্তুতিমূলক খেলায় প্রতিদ্বন্দ্বিতায় অবতীর্ণ হয়। সবগুলো খেলাই ব্যাঙ্গালোরের এম. চিনাস্বামী স্টেডিয়ামে অনুষ্ঠিত হয়। শুরুতে উত্তর ব্যাঙ্গালোরের আলুরে তিনটি টুয়েন্টি২০ আন্তর্জাতিক আয়োজনের কথা থাকলেও পরবর্তীকালে এম. চিন্নাস্বামী স্টেডিয়ামে আয়োজনের সিদ্ধান্ত নেয়া হয়।

দলীয় সদস্য

প্রস্তুতিমূলক খেলা

ভারত এ মহিলা দল ব নিউজিল্যান্ড মহিলা একাদশ

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

টুয়েন্টি২০ সিরিজ

১ম টুয়েন্টি২০

২য় টুয়েন্টি২০

৩য় টুয়েন্টি২০

তথ্যসূত্র

বহিঃসংযোগ 
New Zealand Women Tour of India 2015 page on Cricinfo
ICC Women's Championship page on Cricinfo

২০১৫-এ ভারতীয় ক্রিকেট
২০১৫-এ নিউজিল্যান্ডীয় ক্রিকেট
২০১৫-এ আন্তর্জাতিক ক্রিকেট প্রতিযোগিতা
২০১৪-১৬ আইসিসি মহিলা চ্যাম্পিয়নশিপ
২০১৫-এ মহিলাদের ক্রিকেট
২০০৯ ওয়েস্ট ইন্ডিজ ক্রিকেট দলের ইংল্যান্ড সফর

ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক ৬ মে থেকে ২৬ মে, ২০০৯ তারিখ পর্যন্ত ইংল্যান্ড সফর করে। এ সফরে সফরকারী দলটি ইংল্যান্ড ক্রিকেট দলের বিপক্ষে দু’টি টেস্টসহ তিনটি ওডিআই খেলায় অংশগ্রহণ করে।। তারা জিম্বাবুয়ের পরিবর্তে এই সফর করে।

দলীয় সদস্য

টেস্ট সিরিজ

স্কোয়াড

১ম টেস্ট

২য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

প্রস্তুতিমূলক খেলা

প্রথম-শ্রেণী: লিচেস্টারশায়ার ব ওয়েস্ট ইন্ডিজ একাদশ

প্রথম-শ্রেণী: এসেক্স ব ওয়েস্ট ইন্ডিজ একাদশ

প্রথম-শ্রেণী: ইংল্যান্ড লায়ন্স ব ওয়েস্ট ইন্ডিজ একাদশ

তথ্যসূত্র

২০০৯-এ ইংরেজ ক্রিকেট
ওয়েস্ট ইন্ডিজ ক্রিকেট দলের ইংল্যান্ড সফর
২০০৯-এ আন্তর্জাতিক ক্রিকেট প্রতিযোগিতা
হান্নান সরকার

আব্দুল হান্নান সরকার (জন্ম: ১ ডিসেম্বর ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। তিনি বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ ডানহাতে ব্যাটিং উদ্বোধনে মাঠে নামতেন। কিন্তু নিজেকে আন্তর্জাতিক ক্রিকেটে তুলে ধরতে ব্যর্থ হয়েছেন হান্নান সরকার। পাশাপাশি দলের প্রয়োজনে ডানহাতে মিডিয়াম বোলিংয়ে পারদর্শী ছিলেন তিনি। ঘরোয়া প্রথম-শ্রেণীর ক্রিকেটে বরিশাল ও রাজশাহী বিভাগের প্রতিনিধিত্ব করেছেন তিনি। তন্মধ্যে, বরিশালের পক্ষে মাত্র দুইটি সেঞ্চুরি করতে পেরেছিলেন। এছাড়াও ঢাকাভিত্তিক ক্লাবের সদস্য ছিলেন।

খেলোয়াড়ী জীবন 
মাত্র ১৯ বছর বয়সে ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের আলমগীর কবির, এহসানুল হক ও তালহা জুবায়ের এবং শ্রীলঙ্কার সুজিবা ডি সিলভার সাথে তারও একযোগে টেস্ট অভিষেক ঘটে। উদ্বোধনী ব্যাটসম্যান হিসেবে চমৎকারভাবে খেলোয়াড়ী জীবন শুরু করেন তিনি। কলম্বোর পি. সারাভানামুত্তু স্টেডিয়ামে অনুষ্ঠিত ২-টেস্টের সিরিজের প্রথম টেস্টের প্রথম ইনিংসে তিনি ৬৯ বলে ৫৫ রান করেন। হাবিবুল বাশারের সাথে জুটি গড়ে মধ্যাহ্নভোজনের পূর্বে দলকে ১০৭/২-এ নিয়ে যান। কিন্তু বিরতির পর তিনি সনাথ জয়াসুরিয়া’র প্রথম বলেই এলবিডব্লিউ’র শিকারে পরিণত হন ও পরের ওভারেই মুত্তিয়া মুরালিধরন বাশারকে বিদায় করেন। দ্বিতীয় ইনিংসে তিনি মাত্র ১ রান তুলতে পেরেছিলেন। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।

২৫ জুলাই, ২০০৩ তারিখে অস্ট্রেলিয়ায় স্বাগতিক দলের বিপক্ষে টেস্টের উভয় ইনিংসেই অর্ধ-শতক (৭৬ ও ৫৫) করেছিলেন। এ সময় তিনি গ্লেন ম্যাকগ্রা, জেসন গিলেস্পি, ব্রেট লি ও স্টুয়ার্ট ম্যাকগিলের বল মোকাবেলা করে পাঁচ ঘণ্টারও অধিক সময় ক্রিজে অবস্থান করেন। তন্মধ্যে প্রথম ইনিংসে ১৯৭ মিনিটে নিজস্ব সর্বোচ্চ ৭৬ রান তুলেছিলেন যা প্রয়াত ডেভিড হুকসের মন্তব্যে ঠাণ্ডা পানি ঢেলে দেন। সাবেক অস্ট্রেলীয় ব্যাটসম্যান হুকস বলেছিলেন যে, অস্ট্রেলিয়া টেস্টের প্রথম দিনেই ফলাফল এনে দিতে সক্ষম।

২০০৪ সালে সুনীল গাভাস্কারের সাথে তিনিও প্রথম বলেই শূন্য রানে আউট হবার মতো অগৌরবসূচক রেকর্ডের অধিকারী হন। এছাড়াও একমাত্র টেস্ট ক্রিকেটার হিসেবে তিনবার ইনিংসের প্রথম বলেই আউট হয়ে যান। তার এই রেকর্ডের সাথে ওয়েস্ট ইন্ডিজের পেড্রো কলিন্সের নাম জড়িয়ে আছে। দুইবারই তিনি হান্নানকে আউট করেছিলেন।

অবসর 
হান্নান তার সমগ্র খেলোয়াড়ী জীবনের ১৭ টেস্টে মাত্র পাঁচটি অর্ধ-শতকের সন্ধান পান। তন্মধ্যে অস্ট্রেলিয়া ও দক্ষিণ আফ্রিকার বিপক্ষে অর্ধ-শতক করেছিলেন ৩টি করে। আন্তর্জাতিক ক্রিকেটে উদীয়মান তারকা হিসেবে আবির্ভূত হলেও ব্যাটিংয়ে ধারাবাহিকতা না থাকায় দল নির্বাচকমণ্ডলী কর্তৃক তাকে উপেক্ষিত হতে হয়েছে। মূলতঃ কাঁধের সমস্যাজনিত কারণে ইনিংসের প্রথমদিককার কিছু বল মোকাবেলায় ব্যর্থতার জন্য এরূপ ঘটনা ঘটেছে। নিজ দেশে সর্বশেষ টেস্টে নিউজিল্যান্ডের বিপক্ষেও তিনি ০ ও ১ রান হাঁকান যা নির্বাচকদের বেশ হতাশ করেছিল। ফলশ্রুতিতে অনূর্ধ্ব-১৯ দলের সাবেক খেলোয়াড় আফতাব আহমেদকে চট্টগ্রাম টেস্টের জন্য অন্তর্ভুক্ত করা হয়।

আরও দেখুন 
 ২০০৩ ক্রিকেট বিশ্বকাপ
 বাংলাদেশ জাতীয় ক্রিকেট দল
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

তথ্যসূত্র

বহিঃসংযোগ 
 
 

১৯৮২-এ জন্ম
জীবিত ব্যক্তি
২০০৩ ক্রিকেট বিশ্বকাপের ক্রিকেটার
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বরিশাল বিভাগের ক্রিকেটার
রাজশাহী বিভাগের ক্রিকেটার
ঢাকা বিভাগের ক্রিকেটার
আবাহনী লিমিটেডের ক্রিকেটার
বাংলাদেশী ক্রিকেট কোচ
ঢাকা থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
অনশন ধর্মঘট

অনশন বা উপবাস বলতে শাব্দিকভাবে বোঝায় কোনরূপ খাদ্য বা পানীয় গ্রহণ না করা। তবে খাবারের অভাবের কারণে অভুক্ত থাকা অনশন নয়। প্রাচীন অনেক ধর্মেই অনশনের প্রথা প্রচলিত আছে। তবে নিকট অতীতে রাজনৈতিক দাবি আদায়ের জন্য অনশনের ব্যবহার দেখা যায়। মহাত্মা গান্ধী দক্ষিণ এশিয়ার রাজনীতিতে অনশনের ব্যাপক ব্যবহার করেন। তার "সত্যাগ্রহ ব্রত" অনুসারে, অনশনের মাধ্যমে জনগণের মধ্যে শুভ শক্তির জাগরণের মাধ্যমে অশুভ শক্তিকে পরাজিত করা সম্ভব। পাকিস্তান আমলে বাংলাদেশে মওলানা ভাসানী ও বঙ্গবন্ধু শেখ মুজিবুর রহমান অনশন কর্মসূচি পালন করেন। বর্তমানেও রাজনীতি অথবা বিভিন্ন দাবি আদায়ের জন্য এই কর্মসূচি পালন করা হয়। ভারতীয় স্বাধীনতা সংগ্রামী ও বিপ্লবী যতীন্দ্র নাথ দাস ইংরেজ সরকারের বিরুদ্ধে আন্দোলনরত অবস্থায় ১৯২৯ সালে মারা যান। স্বাধীন ভারতে অন্ধ্রপ্রদেশের নেল্লোর জেলার ভাষা আন্দোলনকারী পট্টী শ্রীরামালুও দীর্ঘদিন অনশনে মারা যান।

হিন্দুধর্মে বিভিন্ন পূজা পার্বণের পূর্বে অনশন করার রীতি প্রচলিত আছে। অনশন তিন রকম, স্বল্পানশন, অর্ধানশন ও পূর্ণানশন।

তথ্যসূত্র 

 
আন্দোলনের পন্থা
আন্দোলন
অনশন
প্রতিবাদের কৌশল
উপবাস
জাতীয় শিক্ষা ব্যবস্থাপনা একাডেমি

জাতীয় শিক্ষা ব্যবস্থাপনা একাডেমি (সংক্ষেপে: নায়েম, ) বাংলাদেশের শিক্ষা মন্ত্রণালয়ের অধীনে পরিচালিত একটি প্রশিক্ষণ একাডেমি যেখানে সর্বস্তরের শিক্ষক এবং শিক্ষা ব্যবস্থাপনার সাথে যুক্ত ব্যক্তিদের প্রশিক্ষণ দেওয়া হয়।

আরও দেখুন 
 বাংলাদেশের শিক্ষাব্যবস্থা

তথ্যসূত্র

বহিঃসংযোগ 
 
 নায়েম- বাংলাপিডিয়ায় প্রাপ্ত নিবন্ধ।

১৯৫৯-এ পূর্ব পাকিস্তানে প্রতিষ্ঠিত
১৯৫৯-এ প্রতিষ্ঠিত সংগঠন
বাংলাদেশ ভিত্তিক পেশাদার সমিতি
বাংলাদেশের সরকারি প্রতিষ্ঠান
বলিউড হাঙ্গামা

বলিউড হাঙ্গামা (পূর্বে indiaFM অথবা indiafm.com নামে পরিচিত) হাঙ্গামা ডিজিটাল মিডিয়া এন্টারটেইন্টমেন্ট-এর মালিকানাধীন একটি নেতৃস্থানীয় বলিউডের বিনোদনমূলক ওয়েবসাইট। এটি ২০০০ সালে বলিউডের অন্যতম পোর্টাল হিসেবে মর্যাদা লাভ করে।

ওয়েবসাইটটি ভারতীয় চলচ্চিত্র শিল্প; বিশেষত বলিউড চলচ্চিত্র সমালোচনা এবং বক্স অফিস রিপোর্ট সংক্রান্ত সকল প্রকার তথ্য প্রদান করে থাকে। ১৯৯৮ সালের ১৫ জুন তারিখে ইন্ডিয়াএফএম ডট কম (indiafm.com) নামে যাত্রা শুরু করে। পরবর্তীতে ২০০৮ সালে এটি "বলিউড হাঙ্গামা" নামে নামান্তর করে।

২০০৫ সালের এপ্রিল এলেক্সা র‌্যাঙ্কিংয়ের হিসাবে সাইটটি ৫৪৭ তম স্থান দখল করে।

তথ্যসূত্র

বহিঃসংযোগ
বলিউড হাঙ্গামা ওয়েবসাইট

ওয়েবসাইট
হিন্দি চলচ্চিত্র
মুম্বই ভিত্তিক কোম্পানি
১৯৯৮-এ প্রতিষ্ঠিত ইন্টারনেট সম্পত্তি
মহিলাদের একদিনের আন্তর্জাতিক

মহিলাদের একদিনের আন্তর্জাতিক (ডাব্লিউওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।

অংশগ্রহণকারী দল 
২০০৬ সালে আন্তর্জাতিক ক্রিকেট কাউন্সিল (আইসিসি) ঘোষণা করে যে, কেবলমাত্র শীর্ষ-১০ র‌্যাঙ্কিংধারী দলগুলো টেস্ট ও একদিনের আন্তর্জাতিকের মর্যাদা লাভ করবে। ২০১১ সালের মহিলাদের ক্রিকেট বিশ্বকাপের বাছাইপর্বে শীর্ষ-৬ স্থানে অবস্থান না করায় নেদারল্যান্ডস তাদের ওডিআই মর্যাদা হারায়। শীর্ষ-৪ দলের একদিনের আন্তর্জাতিকের মর্যাদা থাকায় তাদেরকে বাছাইপর্বে খেলার প্রয়োজন পড়েনি। বাংলাদেশ দল নেদারল্যান্ডসের পরিবর্তে একদিনের আন্তর্জাতিকের মর্যাদা পায়।  নিম্নবর্ণিত দেশসমূহ বর্তমানে ওডিআই মর্যাদার অধিকারী:

নিম্নবর্ণিত দলগুলো ওডিআই খেলার যোগ্যতা রাখলেও বর্তমানে তাদের ওডিআই মর্যাদা নেই। তবে ভবিষ্যতে তারা এ মর্যাদার অধিকারী হতে পারবে।

নিম্নবর্ণিত চারটি দলের একদিনের আন্তর্জাতিকের মর্যাদা ছিল কিন্তু বর্তমানে তারা এ খেলায় অংশগ্রহণ করছে না। তন্মধ্যে তিনটি দলই ১৯৭৩ সালের ক্রিকেট বিশ্বকাপে খেলেছিল। চারটি সাবেক দল হলো:
আন্তর্জাতিক একাদশ (১৯৭৩-১৯৮১/৮২)
জামাইকা (কেবলমাত্র ১৯৭৩)
ত্রিনিদাদ ও টোবাগো (কেবলমাত্র ১৯৭৩)
ইয়ং ইংল্যান্ড (কেবলমাত্র ১৯৭৩)

র‌্যাঙ্কিং

দলগত পরিসংখ্যান

রেকর্ডসমূহ

আরও দেখুন 

 সালমা খাতুন
 মহিলাদের টেস্ট ক্রিকেট
 অস্ট্রেলিয়া জাতীয় মহিলা ক্রিকেট দল

তথ্যসূত্র 

মহিলাদের ক্রিকেট
মহিলাদের আন্তর্জাতিক ক্রিকেট প্রতিযোগিতা
ক্রীড়া
মহিলাদের একদিনের আন্তর্জাতিক ক্রিকেট
মহিলাদের এশিয়া কাপ

মহিলাদের এশিয়া কাপ এশিয়া মহাদেশের অর্ন্তভুক্ত সদস্য দেশগুলোর মহিলা দলগুলোর মধ্যবর্তী একদিনের আন্তর্জাতিক ম্যাচ ও টি২০আই ম্যাচের টুর্নামেন্ট। এই পর্যন্ত ৯ বার এই টুর্নামেন্টটি অনুষ্ঠিত হয়েছিল। ২০১২ সালে প্রথমবারের জন্য টি২০ বিন্যাসে খেলা হয়েছিল ও বর্তমানেও টি২০ বিন্যাসই বিদ্যমান রয়েছে।

মহিলা এশিয়া কাপের তালিকা

ফলাফল

দলসমূহের কৃতিত্ব
নির্দেশিকা
 – চ্যাম্পিয়ন 
 – রানার্স-আপ 
 – তৃতীয় স্থান 
Q – উত্তীর্ণ

বিন্যাস 
 ২০০৪–২০০৮ = ওডিআই 
 ২০১২–বর্তমান = টি২০আই

পদক

মূল টুর্নামেন্টে অভিষেক দল

আরো দেখুন
 আন্তর্জাতিক ক্রিকেট কাউন্সিল
 মহিলা ক্রিকেট বিশ্বকাপ
 মহিলাদের টেস্ট ক্রিকেট

তথ্যসূত্র

মহিলাদের ক্রিকেট
মহিলাদের আন্তর্জাতিক ক্রিকেট প্রতিযোগিতা
ক্রীড়া
মহিলাদের একদিনের আন্তর্জাতিক ক্রিকেট
এশীয় চ্যাম্পিয়নশিপ
মহিলাদের এশিয়া কাপ
মহিলাদের একদিনের আন্তর্জাতিক ক্রিকেট প্রতিযোগিতা
এশিয়ায় ক্রিকেট
২০০৪-এ এশিয়ায় প্রতিষ্ঠিত
জিমি ম্যাথুজ

টমাস জেমস ম্যাথুজ (; জন্ম: ৩ এপ্রিল, ১৮৮৪ - মৃত্যু: ১৪ অক্টোবর, ১৯৪৩) দক্ষিণ অস্ট্রেলিয়ার মাউন্ট গাম্বিয়ার এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ লেগ ব্রেক বোলিং করতেন। পাশাপাশি ডানহাতে ব্যাটিংয়ে পারদর্শীতা দেখিয়েছেন জিমি ম্যাথুজ। ঘরোয়া প্রথম-শ্রেণীর ক্রিকেটে ভিক্টোরিয়ার পক্ষে খেলেছিলেন তিনি।

খেলোয়াড়ী জীবন 
১৯০৬-০৭ থেকে ১৯১৪-১৫ মৌসুম পর্যন্ত ভিক্টোরিয়ার পক্ষে ৬৭টি প্রথম-শ্রেণীর ক্রিকেটে অংশগ্রহণ করেন। তন্মধ্যে ১৯১২ সালে ইংল্যান্ড সফরেই খেলেছেন ২৮টি।

তিনি তার সমগ্র খেলোয়াড়ী জীবনে অস্ট্রেলিয়া দলের পক্ষে আটটি টেস্ট খেলায় প্রতিনিধিত্ব করেন। ১৯১১-১২ মৌসুমে নিজ জন্মভূমিতে ২টি ও ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতায় বাদ-বাকী ছয় টেস্ট খেলেন। টেস্ট ক্রিকেটের ইতিহাসে একমাত্র বোলাররূপে এক টেস্টের উভয় ইনিংসে দুইটি হ্যাট্রিক করার বিরল কীর্তিগাথা রচনা করেন ও ব্যাপক জনপ্রিয়তা পান। তার এ রেকর্ডটি অদ্যাবধি টিকে রয়েছে স্ব-মহিমায়। পরবর্তীকালে দুই হ্যাট্রিকের সাথে হিউ ট্রাম্বল, ওয়াসিম আকরাম ও স্টুয়ার্ট ব্রড নিজেদের নাম যুক্ত করেন।

ওল্ড ট্রাফোর্ডে অনুষ্ঠিত প্রতিযোগিতার উদ্বোধনী খেলায় দক্ষিণ আফ্রিকার প্রথম ইনিংসের শেষ তিন উইকেট নিয়ে হ্যাট্রিক করেন ও দক্ষিণ আফ্রিকাকে ফলো-অনে পাঠান। একইদিন ২৮ মে, ১৯১২ তারিখে দ্বিতীয় ইনিংসেও তিনি হ্যাট্রিক করেন। উভয় ক্ষেত্রেই তিনি কোন ফিল্ডার কিংবা উইকেট-রক্ষকের সহযোগিতা ছাড়াই এ রেকর্ড গড়েন। উভয় হ্যাট্রিকেই দক্ষিণ আফ্রিকান উইকেট-রক্ষক টমি ওয়ার্ড তার তৃতীয় শিকার হন ও টেস্ট ক্রিকেটের অভিষেকে কিং পেয়ার লাভ করেন।

ঐ খেলায় তিনি আর কোন উইকেটের সন্ধান পাননি। খেলায় তার বোলিং পরিসংখ্যান ছিল ৬/৫৪। ঐ সিরিজে তিনি আরও ৯ উইকেট পান। একই দলের বিপক্ষে সিরিজের পঞ্চম খেলায় তিনি ৪/২৯ পেয়েছিলেন।

অন্যান্য 
আন্তর্জাতিক ক্রিকেটার হিসেবে আবির্ভূত হবার পূর্বে ম্যাথিউস ভিক্টোরিয়ান ফুটবল লীগে সেন্ট কিল্ডা ও ভিক্টোরিয়ান ফুটবল অ্যাসোসিয়েশনের প্রতিযোগিতায় উইলিয়ামস্টোন দলের পক্ষে অস্ট্রেলিয়ান রুলস ফুটবল খেলতেন। মূলতঃ ফুল-ফরোয়ার্ড হিসেবে অংশ নিয়েছিলেন তিনি। ১৯০৬ মৌসুমে উইলিয়ামস্টোনের পক্ষে ৪৬ গোল করে ঐ বছর দ্বিতীয় সর্বোচ্চ গোলদাতা হন।

তথ্যসূত্র

আরও দেখুন 
 টমি ওয়ার্ড
 সোহাগ গাজী
 ১৯১২ ত্রি-দেশীয় প্রতিযোগিতা
 অস্ট্রেলিয়া জাতীয় ক্রিকেট দল
 টেস্ট ক্রিকেটে হ্যাট্রিকের তালিকা

গ্রন্থপঞ্জি 
 Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. .

বহিঃসংযোগ 

Cricket's Unsung Legend - The Jimmy Matthews Story by James Brear, 2012. Published by Ken Piesse Cricket Books.

১৮৮৪-এ জন্ম
১৯৪৩-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
টেস্ট ক্রিকেটে হ্যাট্রিক লাভকারী
ভিক্টোরিয়ার ক্রিকেটার
দক্ষিণ অস্ট্রেলিয়া থেকে আগত ক্রিকেটার
সেন্ট কিল্ডা ফুটবল ক্লাবের খেলোয়াড়
২ নং ওয়ার্ড, কলকাতা পৌরসংস্থা

ওয়ার্ড ২, কলকাতা পৌরসংস্থা হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের ১ নং ওয়ার্ডের সিঁথি অঞ্চলে অবস্থিত। ২ নং ওয়ার্ড কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।

বিবরণ
২ নং ওয়ার্ডের সীমানা নিম্নরূপ: উত্তর দিকে কালীচরণ ঘোষ রোড ও রামকৃষ্ণ ঘোষ রোড; পূর্ব দিকে পূর্বরেলের লাইন; দক্ষিণে দমদম রোড; পশ্চিমে ব্যারাকপুর ট্রাঙ্ক রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
যুক্তপ্রদেশ (১৯৩৭–১৯৫০)

যুক্তপ্রদেশ ছিল ব্রিটিশ ভারতের এবং পরবর্তীকালে স্বাধীনোত্তর ভারত অধিরাজ্যের একটি প্রদেশ।

ইতিহাস
১৯৩৭ সালের ১ এপ্রিল ব্রিটিশ ভারতের যুক্তপ্রদেশকে বিভাজি করে যুক্তপ্রদেশ গঠিত হয়। অধুনা ভারতীয় প্রজাতন্ত্রের উত্তরপ্রদেশ ও উত্তরাখণ্ড রাজ্য নিয়ে এই প্রদেশ গঠিত হয়েছিল।

১৯৪৭ সালে ভারত স্বাধীন হওয়ার পর দেশীয় রাজ্য রামপুর, কাশী ও তেহরি-গাড়ওয়াল যুক্তপ্রদেশের সঙ্গে যুক্ত হয়। ১৯৫০ সালের ২৫ জানুয়ারি যুক্তপ্রদেশের নাম বদলে উত্তরপ্রদেশ রাখা হয়। ২০০০ সালে উত্তরপ্রদেশ ভেঙে উত্তরাঞ্চল (অধুনা উত্তরাখণ্ড) রাজ্য সৃষ্টি হয়।

আরও দেখুন
ব্রিটিশ ভারতের প্রেসিডেন্সি ও প্রদেশ

তথ্যসূত্র

ব্রিটিশ ভারতের প্রদেশ
উত্তরপ্রদেশে ব্রিটিশ প্রশাসন
ঐতিহাসিক ভারতীয় অঞ্চল
১৯৩৭-এ ব্রিটিশ ভারতে প্রতিষ্ঠিত
১৯৫০-এ ভারতে বিলুপ্ত
ব্ল্যাক হিল্‌স

ব্ল্যাক হিলস যুক্তরাষ্ট্রের একটি জনহীন বিস্তীর্ণ পর্বতশ্রেণী। এর সূচনা হয়েছে সাউথ ডাকোটা রাজ্যের পশ্চিমে গ্রেট প্লেইন্‌স থেকে এবং তা বিস্তৃত হয়েছে উইওমিং রাজ্য পর্যন্ত। ব্ল্যাক হিলস-এর সর্বোচ্চ পর্বত হার্নি পিক, যার উচ্চতা ৭,২৪৪ ফিট (২,২০৮ মিটার)। ব্ল্যাক হিলসে রয়েছে ব্ল্যাক হিলস ন্যাশনাল ফরেস্ট, এটি একটি উদ্যান। ব্ল্যাক হিলস নামকরণের কারণ হল পাহারগুলোর পৃষ্ঠ গাশ দ্বারা আবৃত থাকায় দূর থেকে সেগুলো দেখতে কালো লাগতো।

স্থানীয় আমেরিকান জনগোষ্ঠীর দীর্ঘ ইতিহাস রয়েছে এই ব্ল্যাক হিলস অঞ্চলে। লাকোটা সম্প্রদ্বায় ১৭৭৬ সালে এখানকার চেয়নে সম্প্রদ্বায়কে সরিয়ে ব্ল্যাক হিলস দখল করে। পরে তারা এই অঞ্চলে বিস্তৃতি লাভ করে। ১৮৭৪ সালে ইউরোপিয়ান আমেরিকানরা এখানে স্বর্ণ আবিষ্কার করে। ফলে সেখানে স্বর্ণ খনি থেকে স্বর্ণ আহোরণের মাধ্যমে অর্থনৈতিক কর্মকাণ্ডের সূচনা হয়।

খনির পাশাপাশি ব্ল্যাক হিলস অঞ্চলে হোটেল ব্যবসা এবং পর্যটন ব্যবসা প্রচলিত। স্থানীয়রা ব্ল্যাক হিলসকে দুই ভাগে বিভক্ত বলে চিহ্নিত করেছে: সাউদার্ন হিলস এবং নর্দার্ন হিলস। সাউদার্ন হিলসে রয়েছে মাউন্ট রাশমোর, উইন্ড কেভ ন্যাশনাল পার্ক, জুয়েল কেভ ন্যাশনাল মনুমেন্ট, হার্নি পিক, কাস্টার স্টেট পার্ক, ক্রেজি হর্স মেমোরিয়ালসহ বিভিন্ন পর্যটন আকর্ষণ। নর্দার্ন হিলসে রয়েছে স্পিয়ারফিশ ক্যানিয়ন, ঐতিহাসিক ডেডউড, স্টার্গিস মোটরসাইকেল র‍্যালি। যুক্তরাষ্ট্রের প্রথম জাতীয় সৌধ ডেভিস টাওয়ার ন্যাশনাল মনুমেন্ট ব্ল্যাক হিলসের উইওমিং-এ অবস্থিত।

তথ্যসূত্র

বহিঃসংযোগ 

ব্ল্যাক হিলস ন্যাশনাল ফরেস্ট
An article about the land the people of Black Hills

যুক্তরাষ্ট্রের পর্বতশ্রেণী
পবিত্র পর্বত
বেণুবনছায়া

বেণুবনছায়া হল ভারতের পশ্চিমবঙ্গ রাজ্যের রাজধানী কলকাতা শহরের বৈষ্ণবঘাটা পাটুলি টাউনশিপে ইস্টার্ন মেট্রোপলিটান বাইপাসের ধারে একটি পরিকল্পিত সরোবর-উদ্যান। ২০১৩ কলকাতার সৌন্দর্যায়নের জন্য কলকাতা মহানগরীয় উন্নয়ন পর্ষদ এই উদ্যানটি গড়ে তোলে। এটি জনসাধারণের জন্য উন্মুক্ত উদ্যান। এখানে নৌকাচালনা, শিকারা ভ্রমণ, মাছ ধরা, ট্রাম রেস্টুরেন্ট ও বসার ব্যবস্থা আছে। উদ্যানে দুটি সরোবর রয়েছে।

তথ্যসূত্র

কলকাতার উদ্যান
পৌর সার্বজনিক উদ্যান
ক্রিস কাইল

ক্রিসটোফার স্কট ক্রিস কাইল (এপ্রিল ৮, ১৯৭৪ - ফেব্রুয়ারি ২, ২০১৩) ছিলেন মার্কিন যুক্তরাষ্ট্রের একজন নেভিসিল সদস্য ও যুক্তরাষ্ট্রের ইতিহাসে সবচেয়ে প্রাণঘাতী স্নাইপার। তার নিশ্চিত হত্যার সংখ্যা ১৬০ জন। কাইল ইরাক যুদ্ধে চারবার অংশগ্রহণ করেন এবং যুদ্ধক্ষেত্রে বীরত্ব ও সাহসিকতার জন্য বেশ কয়েকটি পুরস্কারে ভূষিত হন। তিনি দুটি সিলভার মেডেল, পাঁচটি ব্রোঞ্জ স্টার মেডেল, একটি নেভি ও মেরিন ক্রর্পস কমেন্ডেশন মেডেল, দুটি নেভি ও মেরিন ক্রর্পস এচিভমেন্ট মেডেল ও বেশ কয়েকটি ইউনিট ও ব্যক্তিগত সম্মানে ভূষিত হন।

২০০৯ সালে কাইল মার্কিন নেভি থেকে সম্মানের সাথে অবসরে যান ও আমেরিকান স্নাইপার নামে বেস্টসেলিং অত্মজীবনী রচনা করেন যা ২০১২ সালে প্রকাশিত হয়। নির্মাতা ও নায়ক ক্লিন্ট ইস্টউড তার বই অবলম্বনে একই নামে একটি চলচ্চিত্র নির্মাণ করেন যা ২০১৪ সালের ডিসেম্বরে মুক্তি পায়। ২০১৩ সালের ২রা ফেব্রুয়ারি কেইল ও তার এক বন্ধু টেক্সাসের চাক পর্বতমালার কাছে কেটি শ্যুটিং রেঞ্জে হত্যাকাণ্ডের শিকার হন। এ্যডি রে রুথ নামে একজনকে পরবর্তীতে হত্যাকাণ্ডের দায়ে অভিযুক্ত করা হয় এবং দুটি হত্যাই প্রমাণিত হওয়ায় বর্তমানে তাদের হত্যাকারী রুথ যাবজ্জীবন কারাদন্ড ভোগ করছেন।

প্রারম্ভিক জীবন
ক্রিস কাইল টেক্সাসের ওডিসায় জন্মগ্রহণ করেন। তার পিতা-মাতার দুই সন্তানের মধ্যে তিনি প্রথম। তার মাতার নাম ডেবি লেন ও পিতার নাম ওয়েন কেনিথ কাইল যিনি ছিলেন একজন স্কুল শিক্ষক ও যাজক। কাইলের বাবা কাইলকে ৮ বছর বয়সে .৩০-০৬ স্প্রিংফিল্ড রাইফেল কিনে দেন এবং পরবর্তীতে একটি শটগান কিনে দেন যা দিয়ে তারা পাখি, কুয়েল ও হরিণ শিকার করতেন। কাইল টেক্সাসের মিডলোথিন স্কুলে তার শিক্ষা জীবন শুরু করেন। স্কুলের পর কাইল একটি রেঞ্চে 
পেশাদারী ব্রোনঞ্চো রাইডার হিসেবে কাজ করেন ও তার এই পেশাগত জীবনের সমাপ্তি ঘটে যখন তিনি হাতে প্রচন্ড আঘাত পেয়ে আহত হন।

আরও দেখুন

গ্রন্থপঞ্জি 
 Kyle, Chris; McEwen, Scott; DeFelice, Jim (2013). American Sniper: The Autobiography of the Most Lethal Sniper in U.S. Military History. New York: W. Morrow, 2012.  OCLC 733224029
 Kyle, Chris; Doyle, William (2013). American Gun: A History of the U.S. in Ten Firearms.  New York: William Morrow, 2013.  OCLC 813286737

তথ্যসূত্র 

১৯৭৪-এ জন্ম
২০১৩-এ মৃত্যু
মার্কিন লেখক
মার্কিন আত্মজীবনীকার
২১শ শতাব্দীর মার্কিন অ-কল্পকাহিনী লেখক
খুনের শিকার পুরুষ
মার্কিন আপাতবাস্তব টেলিভিশন অনুষ্ঠানে অংশগ্রহণকারী
জার্মান বংশোদ্ভূত মার্কিন ব্যক্তি
পাগলা দাশু

পাগলা দাশু হল সুকুমার রায় সৃষ্ট একটি কাল্পনিক চরিত্র। ২০১২ সালে পাগলা দাশু গল্পের একটি সংকলনপাগলা দাশু অ্যান্ড কো-এর ক্রেজি টেলস নামে ইংরেজিতে অনূদিত হয়।

বৈশিষ্ট্য
পাগলা দাশু (১৯৪০) বইতেই প্রধানত পাগলা দাশুর ছোটো ছোটো গল্পগুলি পাওয়া যায়। সে স্কুলপড়ুয়া এবং তার পাগলামি ও খুব সূক্ষ্ম হাস্যকর ব্যঙ্গাত্মক কীর্তিগুলির জন্য বিখ্যাত। গল্পগুলি মূলত শিশুপাঠ্য গল্প। বাংলা সাহিত্যে এই চরিত্রটি বিশেষ জনপ্রিয়।

তথ্যসূত্র

বহিঃসংযোগ
 A few online Pagla Dashu stories in Bengali
 An English translation of a Pagla Dashu story

সুকুমার রায়
কলকাতার সংস্কৃতি
কাল্পনিক বাঙালি ব্যক্তি
শিশু সাহিত্যের চরিত্র
ভারতীয় শিশুসাহিত্য
বাংলা সাহিত্য
এনামুল হক মোস্তফা শহীদ

এনামুল হক মোস্তফা শহীদ (২৮ মার্চ ১৯৩৮–২৫ ফেব্রুয়ারি ২০১৬) বাংলাদেশের একজন প্রখ্যাত রাজনীতিবিদ এবং বাংলাদেশের স্বাধীনতা যুদ্ধের একজন সংগঠক। তিনি বাংলাদেশের একজন সাবেক জাতীয় সংসদ সদস্য এবং সমাজকল্যাণ মন্ত্রী হিসাবে দায়িত্ব পালন করেছেন।

জন্ম ও প্রাথমিক জীবন 
এনামুল হক মোস্তফা শহীদ ২৮ মার্চ ১৯৩৮ সালে ব্রিটিশ ভারতের আসামের (বর্তমান বাংলাদেশ) সিলেটের হবিগঞ্জের চুনারুঘাটের উবাহাটা ইউনিয়নের কুটিরগাঁও গ্রামে জন্মগ্রহণ করেন। তার বাবা আব্দুল হক পেশায় চিকিৎসক ছিলেন মাতা খুদেজা খাতুন গৃহিণী ছিলেন।

শিক্ষা জীবন 
মোস্তফা শহীদ স্থানীয় কুদ্রতিয়া মাদ্রাসায় প্রাথমিক শিক্ষা সমাপ্তির পর ১৯৫২ সনে হবিগঞ্জ সরকারি উচ্চ বিদ্যালয় থেকে মেট্রিক পাস করেন। হবিগঞ্জ বৃন্দাবন সরকারি কলেজ থেকে ১৯৫৬ সালে বিএ পাস করে ১৯৭২ সালে ঢাকা বিশ্ববিদ্যালয়ের অধীন এলএলবি ডিগ্রি অর্জন করেন। ১৯৭৬ সালে হাইকোর্টে এনরোলমেন্ট লাভ করেন।

রাজনৈতিক ও কর্মজীবন 
এনামুল হক মোস্তফা শহীদ ১৯৬০ থেকে ৬৮ সাল পর্যন্ত হবিগঞ্জ জে কে অ্যান্ড এইচ কে উচ্চ বিদ্যালয়ের শিক্ষক ছিলেন। তিনি ৫২ সালের ভাষা আন্দোলন, ৬৬ সালের ছয় দফা আন্দোলন, ঊনসত্তরের গণঅভ্যুত্থান এবং ১৯৭১ সালের মুক্তিযুদ্ধে তার অসামান্য অবদান ছিল। হবিগঞ্জ ভাষা সংগ্রাম কমিটির আহ্বায়ক ছিলেন তিনি। স্বাধীনতা যুদ্ধে হবিগঞ্জ মহকুমা সর্বদলীয় সংগ্রাম পরিষদের নির্বাহী সদস্য ছিলেন। মোস্তফা শহীদ লেখক ও সাংবাদিক হিসেবেও পরিচিত ছিলেন। তার লেখা ‘খোয়াই নদীর বাঁকে’ বইটি বেশ পাঠক প্রিয় ছিল। এ ছাড়াও তিনি মাসিক অভিযাত্রী পত্রিকার প্রকাশক ও সম্পাদক ছিলেন।

এ্যাডভোকেট এনামুল হক ১৯৭০ সালের প্রাদেশিক নির্বাচনে হবিগঞ্জের চুনারুঘাট-মাধবপুর আসন থেকে সদস্য নির্বাচিত হন এবং পরবর্তীতে বাংলাদেশের স্বাধীনতা লাভের পর ১৯৭৩ সালের প্রথম জাতীয় সংসদ নির্বাচনে সাবেক তৎকালীন সিলেট-১৭ আসন থেকে সংসদ সদস্য নির্বাচিত হন। এর পর ১৯৯১ সালের পঞ্চম, জুন ১৯৯৬ সালের সপ্তম, ২০০১ ও ২০০৮ সালের জাতীয় সংসদ নির্বাচন নিয়ে মোট ৫ বার হবিগঞ্জ-৪ আসন থেকে জাতীয় সংসদের সদস্য হিসাবে নির্বাচিত হয়েছেন।

তিনি ৬ জানুয়ারি ২০০৯ সাল থেকে ২০১৪ সালের ১৪ মার্চ পর্যন্ত আওয়ামী লীগের নেতৃত্বে মহাজোট সরকারের শেখ হাসিনার দ্বিতীয় মন্ত্রিসভার সমাজকল্যাণমন্ত্রীর দায়িত্ব পালন করেন তিনি।

পুরস্কার এবং সম্মাননা 
১৯৭১ সালে বাংলাদেশের স্বাধীনতা যুদ্ধে অসামান্য অবদান রাখার জন্য তিনি স্বাধীনতা পুরস্কার লাভ করেছেন। চুনারুঘাট পৌর মিলনায়তনটি তার নামে 'বীর মু্ক্তিযোদ্ধা এনামুল হক মোস্তফা শহীদ অডিটরিয়াম' রাখা হয়েছে। মুক্তিযুদ্ধে বিশেষ অবদানের জন্য ২০১৩ সালে তিনি একুশে পদক লাভ করেন।

পারিবারিক জীবন 
এনামুল হক মোস্তফা শহীদ ৪ মার্চ ১৯৭৪ সালে জালালপুর রাইমাট গ্রামের মিনু মমতাজকে বিয়ে করেন। নিজামুল হক রানা সহ তাদের দুই ছেলে সন্তান।

মৃত্যু 
২০১৬ সালের ২৫ ফেব্রুয়ারি তিনি ঢাকার স্কয়ার হাসপাতালে মৃত্যুবরণ করেন। হবিগঞ্জের চুনারুঘাটের উবাহাটা ইউনিয়নের কুটিরগাঁও গ্রামে সমাহিত করা হয়।

আরও দেখুন 
 বাংলাদেশের সমাজকল্যাণ মন্ত্রীদের তালিকা

তথ্যসূত্র

বহিঃসংযোগ 

১৯৩৮-এ জন্ম
২০১৬-এ মৃত্যু
হবিগঞ্জ জেলার রাজনীতিবিদ
স্বাধীনতা পুরস্কার বিজয়ী
মুক্তিযুদ্ধে একুশে পদক বিজয়ী
প্রথম জাতীয় সংসদ সদস্য
পঞ্চম জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
শেখ হাসিনার দ্বিতীয় মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
হবিগঞ্জ জেলার আইনজীবী
একুশে পদক বিজয়ী
বাংলাদেশ কৃষক শ্রমিক আওয়ামী লীগের রাজনীতিবিদ
সমাজকল্যাণ মন্ত্রণালয় (বাংলাদেশ)

সমাজকল্যাণ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ মন্ত্রণালয় দেশের সামাজিক উন্নয়ন, সমাজ সেবা এবং এই সংক্রান্ত বিধি-বিধান প্রণয়ন এবং নীতিনির্ধারণের লক্ষ্যে কাজ করে।

ইতিহাস 
দেশে সরকারী উদ্যোগে সমাজকল্যাণমূলক কার্যক্রমসমূহ সুসমন্বিত করার উদ্দেশ্য নিয়ে ১৯৮৯ সালের ০৯ নভেম্বর সরকারের আদেশ বলে “সমাজকল্যাণ মন্ত্রণালয়” একক নামে একটি সম্পূর্ণ পৃথক মন্ত্রণালয় হিসেবে স্থাপিত হয়। ২১ ডিসেম্বর ১৯৮১ তারিখে সমাজকল্যাণ মন্ত্রণালয়ের কার্যতালিকা নির্ধারণ করা হয়। 
এ মন্ত্রণালয়ের অভিলক্ষ্য “উন্নত জীবন এবং যত্নশীল সমাজ”। আর আরাধ্য হলো “সামাজিক সুরক্ষা, ক্ষমতায়ন ও উন্নয়নের মাধ্যমে দরিদ্র, অসহায় জনগোষ্ঠী এবং প্রতিবন্ধী ব্যক্তিদের উন্নত জীবন প্রস্তুত”। মধ্যমেয়াদি কৌশলগত উদ্দেশ্যসমূহ হলো: (ক) আর্থ-সামাজিক অবস্থার উন্নয়নের লক্ষ্যে সাম্যতার বিধান; (খ) সমস্যাগ্রস্ত জনগোষ্ঠীর জন্য সামাজিক সুরক্ষা এবং (গ) সামাজিক ন্যায় বিচার ও পুনঃএকত্রীকরণ।

সংশ্লিষ্ট প্রতিষ্ঠান 
 সমাজসেবা অধিদফতর
 জাতীয় প্রতিবন্ধী উন্নয়ন ফাউন্ডেশন
 বাংলাদেশ জাতীয় সমাজকল্যাণ পরিষদ
 শেখ জায়েদ বিন সুলতান আল নাহিয়ান ট্রাস্ট বাংলাদেশ
 শারীরিক প্রতিবন্ধী সুরক্ষা ট্রাস্ট
 নিউরো-ডেভেলপমেন্টাল প্রতিবন্ধী সুরক্ষা ট্রাস্ট
 বাংলাদেশ রিহ্যাবিলিটেশন কাউন্সিল

আরও দেখুন
 বাংলাদেশের সমাজকল্যাণ মন্ত্রীদের তালিকা

তথ্যসূত্র

বহিঃসংযোগ 
 সমাজকল্যাণ মন্ত্রণালয় - তথ্য বাতায়ন।

বাংলাদেশে সমাজকল্যাণ
বাংলাদেশ সরকারের মন্ত্রণালয়
প্রজাপতি পার্ক বাংলাদেশ

প্রজাপতি পার্ক বা বাটারফ্লাই পার্ক বাংলাদেশের চট্টগ্রাম নগরীর পতেঙ্গা নেভাল একাডেমি সড়কে অবস্থিত একটি পার্ক। প্রায়  জমির ওপর প্রতিষ্ঠিত পার্কটিতে আনুমানিক ৬০০ প্রজাতির প্রজাপতি রয়েছে। ধারণা করা হয় পার্কটি ভারতীয় উপমহাদেশের প্রথম প্রজাপতি পার্ক।

বর্ণনা
দেশের একমাত্র এ প্রজাপতি পার্কে রয়েছে ট্রপিক্যালগার্ডেন, বাটারফ্লাই জোন, বাটারফ্লাই মিউজিয়াম, বাটারফ্লাই রিয়ারিংরুম, কৃত্রিম হ্রদ-ঝর্ণা, ফিশফিডিং জোন ও বাটারফ্লাই ফিডিং জোন।

পার্কে কয়েক হাজার প্রজাপতি রয়েছে। সাধারণত সকাল ৯টা থেকে ১১টার মধ্যে এবং বিকেলের দিকে পার্ক জুড়ে প্রজাপতি উড়ে বেড়াতে দেয়া যায়। সন্ধ্যার আগে থেকেই প্রজাপতি ঝোপের মধ্যে অবস্থান নিতে শুরু করে তাই সন্ধ্যার পর দেখা যায় না। দর্শনার্থীদের জন্য পার্কটি প্রতিদিন সকাল নয়টা থেকে রাত এগারটা পর্যন্ত খোলা থাকে।

চিত্রশালা

তথ্যসূত্র 

চট্টগ্রামের উদ্যান
সিঁথি

সিঁথি হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অঞ্চল। এই অঞ্চলের পূর্ব দিকে দমদম অঞ্চলের বেদিয়া পাড়া, দত্তনগর ও পূর্ব সিঁথি, পশ্চিম দিকে কাশিপুর, ব্যারাকপুর ট্রাঙ্ক রোড, উত্তর দিকে বরাহনগর, দক্ষিণ দিকে সাতপুকুর ও দমদম রোড অবস্থিত।

শিক্ষাপ্রতিষ্ঠান
রবীন্দ্রভারতী বিশ্ববিদ্যালয়, মরকতকুঞ্জ (বি. টি. রোড) শিক্ষাপ্রাঙ্গন
 বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয় 
বিড়লা ইনস্টিটিউট অফ টেকনোলজি
কলকাতা বিশ্ববিদ্যালয়, অর্থনীতি বিভাগ

আরও দেখুন
ওয়ার্ড ২, কলকাতা পৌরসংস্থা

তথ্যসূত্র

উত্তর কলকাতার পাড়া
কলকাতার পাড়া